钦定古今图书集成/明伦汇编/氏族典/第185卷 > 《廖用贤尚友录》 > 萧映
## 钦定古今图书集成/明伦汇编/氏族典/第185卷 > 《廖用贤尚友录》 > 萧映

按《南齐书临川献王映传》：“临川献王映，字宣光，太祖
第三子也。宋元徽四年，解褐著作佐郎，迁抚军行参
军、南阳王文学。沈攸之事难，太祖时领南徐州，以映
为宁朔将军，镇京口。事宁，除中军谘议从事中郎、辅
国将军、淮南宣城二郡太守，并不拜。仍为假节、都督
南兖兖徐青冀五州诸军事、行兖州刺史。寻除给事”
黄门侍郎，领前军将军，仍复为冠军将军、南兖州刺
史、假节、都督，复为监军。齐台建，宋帝诏封映为开国
县公。太祖践阼，以映为使持节、都督荆湘雍益梁宁
南北秦八州诸军事、平西将军、荆州刺史，封临川王，
授散骑常侍、都督扬南徐二州诸军事、前将军、扬州
刺史。映以年少临神州，吏治聪敏，府州曹局皆重，足
以奉禁令。出为都督荆湘雍益梁巴宁南北秦九州
诸军事、镇西将军、荆州刺史。以国忧，解散骑常侍，进
号征西。永兴元年，入为侍中、骠骑将军。五年，即本号
开府仪同三司。七年薨。映善骑射，解声律，工左右书，
左右射，应接宾客，风韵韶美，朝野莫不惋惜焉。时年
三十二。诏赠司空。